
 11.11.2021
 BG
 Официален вестник на Европейския съюз
 L 398/4
 РЕГЛАМЕНТ ЗА ИЗПЪЛНЕНИЕ (ЕС) 2021/1948 НА КОМИСИЯТА
 от 10 ноември 2021 година
 относно третирането на възстановяването на ДДС на данъчно незадължените и на данъчно задължените лица при техните освободени дейности за целите на Регламент (ЕС) 2019/516 на Европейския парламент и на Съвета относно хармонизирането на брутния национален доход по пазарни цени (Регламент за БНД) и за отмяна на Решение 1999/622/ЕО, Евратом на Комисията и на Регламент (ЕО, Евратом) No 116/2005 на Комисията
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2019/516 на Европейския парламент и на Съвета от 19 март 2019 г. относно хармонизирането на брутния национален доход по пазарни цени и за отмяна на Директива 89/130/ЕИО, Евратом на Съвета и Регламент (ЕO, Евратом) No 1287/2003 на Съвета (Регламент за БНД) (1), и по-специално член 5, параграф 3 от него,
 като има предвид, че:
 (1)
 Третирането на възстановяването на ДДС е сред въпросите, включени в Делегиран регламент (ЕС) 2020/2147 на Комисията (2) относно списъка с въпроси, които да бъдат разглеждани при всеки проверовъчен цикъл, за да се осигури надеждността, изчерпателността и съпоставимостта на данните за брутния национален доход (БНД) по пазарни цени.
 (2)
 За да бъдат данните за БНД надеждни, изчерпателни и съпоставими е необходимо да се изясни определението на третирането на възстановяването на ДДС на данъчно незадължените и на данъчно задължените лица за техните освободени от данък дейности.
 (3)
 Агрегатите на БНД и техните компоненти следва да бъдат съпоставими между държавите членки и да не са в разрез със съответните определения и счетоводни правила на Европейската система от сметки 2010 („ЕСС 2010“) (3).
 (4)
 Поради това Решение 1999/622/ЕО, Евратом на Комисията (4) и Регламент (ЕО, Евратом) No 116/2005 на Комисията (5) следва да се отменят.
 (5)
 В Директива 2006/112/ЕО на Съвета (6) се използват термините „данъчно задължено лице“, „данъчно незадължено лице“ и „освободени дейности“, които следва да се използват и за целите на настоящия акт.
 (6)
 В ESA 2010 не е посочено изрично как се третира възстановяването на ДДС на данъчно незадължените и данъчно задължените лица при техните освободени дейности.
 (7)
 Предвидените в настоящия регламент мерки са в съответствие със становището на Комитета на Европейската статистическа система, посочен в член 8 от Регламент (ЕС) 2019/516,
 ПРИЕ НАСТОЯЩИЯ РЕГЛАМЕНТ:
 Член 1
 1. При изготвянето на агрегатите на националните сметки за целите на Регламент (ЕС) 2019/516 възстановяването на начисления ДДС върху покупките на данъчно незадължените и данъчно задължените лица във връзка с техните освободени дейности се третира в ESA 2010 като „други текущи трансфери“ (D.7) или „капиталови трансфери“ (D.9), а не като подлежащ на приспадане ДДС.
 2. За целите на параграф 1 терминът „данъчно задължено лице“ има значението, което му е придадено в членове 9—13 от Директива 2006/112/ЕО, а под „освободени дейности“ се разбират дейностите, изброени в членове 132—137 от същата директива.
 Член 2
 Решение 1999/622/ЕО, Евратом и Регламент (ЕО, Евратом) No 116/2005 се отменят.
 Член 3
 Настоящият регламент влиза в сила на двадесетия ден след деня на